Omakuva, en face

Omakuva, en face I on suomalaisen taiteilijan Helene Schjerfbeckin öljyvärimaalaus kankaalle vuodelta 1945. Tämä Ateneumin taidemuseon kokoelmiin vuonna 2005 lahjoitettu maalaus on kooltaan 39,5×31 cm.

Helene Schjerfbeck asui kaksi viimeistä vuottaan Ruotsissa Saltsjöbadenin kylpylähotellissa, jonne hän muutti 22.2.1944. Saltsjöbadenissa taiteilija maalasi vielä useita teoksia kuvaten niissä ympäristöään, uustulkintoja varhaisemmista teoksistaan sekä muun muassa yli 20 omaakuvaa. Omiakuvia, jotka yleensä käsittävät pelkät kasvot, hän teki öljyväreillä, hiilellä, lyijykynällä, vesiväreillä sekä laveeraamalla. Omakuva, en face I on erisävyisillä ruskean väreillä maalattu teos, jossa kasvonpiirteiltään kulmikkaaksi maalattu nainen katsoo pystypäin silmäkulmastaan vasemmalle alaviistoon.

Tuolta vuodelta on Ateneumin kokoelmissa myös sinne vuonna 1995 ostettu Schjerfbeckin lyijykynällä piirretty Omakuva, 16×14,5 cm, joka on myös vuodelta 1945.

Lähteet

Aiheesta muualla

 Suomen Kansallisgalleria: Kokoelmat: Omakuva, en face I - teoksen tiedot ja kuva.
 Suomen Kansallisgalleria: Kokoelmat: Omakuva, 1945 - teoksen tiedot ja kuva.

Helene Schjerfbeckin maalaukset
 Ateneumin kokoelmat